ข่าวดีของคนไกลบ้าน ผลการศึกษาชี้ การใช้ชีวิตต่างแดนช่วยเพิ่มความมั่นใจอีกโข
คงไม่มีอะไรหอมหวานเท่าการแพ็กกระเป๋าเดินทางไกลไปท่องโลกเพื่อเติมเต็มพลังงานชีวิตอีกแล้ว แต่คุณเคยคิดบ้างไหมว่าจะเกิดอะไรขึ้น ถ้าเราไม่ตีตั๋วกลับมันเสียเลยล่ะกลายเป็นว่านั่นอาจเป็นการตัดสินใจที่ดีที่สุดเลยก็เป็นได้ และงานวิจัยชิ้นใหม่ก็เห็นด้วยกับเราผลการศึกษาของทีมนักวิจัยอเมริกันจากมหาวิทยาลัยไรซ์ (Rice University) ที่ร่วมกับมหาวิทยาลัยโคลัมเบีย (Columbia University) และมหาวิทยาลัยนอร์ทแคโรไลนา (University of North Carolina) ที่ทำการศึกษาจำนวนถึง 6 ครั้งกับผู้เข้าร่วมวิจัยจำนวน 1874 คน และพบว่าการได้ใช้ชีวิตในต่างแดนช่วยทำให้รู้จักตัวเองมากขึ้น นั่นยังกล่าวได้ว่าคุณจะได้หอบความมั่นใจในตัวเองกลับบ้านเกิดขึ้นอีกโขนั่นเองการศึกษาของเราแสดงให้เห็นว่าการใช้ชีวิตในต่างแดนส่งผลต่อโครงสร้างพื้นฐานถึงแนวคิดที่คนคนหนึ่งมีเกี่ยวกับตัวเอง เนื่องจากทำให้รู้จักตัวตนชัดเจนขึ้นนั่นเอง ทีมวิจัยระบุทั้งนี้หากคุณปักหมุดไปแล้วรอบโลกเยอะกว่าใครเพื่อนก็อย่าเพิ่งร้องเฮไป เพราะผลงานวิจัยที่ว่าเน้นไปที่ระยะเวลาที่คนคนหนึ่งใช้ชีวิตในสถานที่หนึ่งเป็นเวลานานเสียมากกว่าจำนวนสถานที่ที่ไปในระยะเวลาอันสั้นต่างหาก (ดังนั้นทัวร์ยุโรป 10 วัน 3 รอบไม่นับนะจ๊ะ เสียใจด้วย)ทีมวิจัยยังเผยต่ออีกว่า ยิ่งใช้ชีวิตอยู่ต่างประเทศนาน คนคนนั้นจะยิ่งมีแนวโน้มพัฒนาระดับความเข้าใจที่มีเกี่ยวกับตัวเอง ทั้งยังทำให้มีทักษะการตัดสินใจในอาชีพการงานที่ดียิ่งขึ้นอีกด้วยผลการศึกษานี้สรุปว่าประโยชน์ที่ได้จากประสบการณ์ใช้ชีวิตต่างแดนนั้น นอกเหนือจากการได้รู้จักตัวเองได้ดีขึ้นแล้วยังให้ความรู้สึกมีความสุข พึงพอใจกับชีวิตจากการได้พบเจออะไรใหม่ๆ นอกเหนือจากที่คุ้นเคย ทั้งยังมีแนวโน้มแสดงให้เห็นผลงานในหน้าที่การงาน และทำให้เห็นเส้นทางอาชีพที่เหมาะสมและควรเลือกเดินต่อชัดเจนขึ้น อันมีผลพลอยได้จากการที่ได้รู้จักตัวเอง รู้ถึงความต้องการ และความรักความชอบที่ชัดเจนนั่นเองทีนี้ใครที่ฝันหวานอยากตีตั๋วรอบเดียวไปไกลๆ ก็มีข้ออ้างหนีไปใช้ชีวิตต่างแดนเพิ่มขึ้นอีกข้อแล้วล่ะ…อ้างอิง:
ยิ่งใช้ชีวิตอยู่ต่างประเทศนาน คนคนนั้นจะยิ่งมีแนวโน้มพัฒนาระดับความเข้าใจที่มีเกี่ยวกับตัวเอง ทั้งยังทำให้มีทักษะการตัดสินใจในอาชีพการงานที่ดียิ่งขึ้น ผลงานวิจัยนี้เน้นไปที่ระยะเวลาที่คนคนหนึ่งใช้ชีวิตในสถานที่หนึ่งเป็นเวลานานเสียมากกว่าจำนวนสถานที่ที่ไปในระยะเวลาอันสั้น